Presuda Općeg suda (sedmo vijeće) od 13. svibnja 2020. –

Talanton protiv Komisije

(predmet T-195/18)

„Arbitražna klauzula – Sedmi okvirni program za istraživanja, tehnološki razvoj i demonstracijske aktivnosti (2007-2013) – Ugovor Perform – Prihvatljivi troškovi – Djelomični povrat plaćenih iznosa – Zlouporaba ugovornih prava – Načelo dobre vjere – Legitimna očekivanja – Teret dokazivanja – Protuzahtjev”

1. Sudski postupak – Pokretanje postupka pred Općim sudom na temelju arbitražne klauzule – Nadležnost Općeg suda za odlučivanje o protuzahtjevu – Temelj (čl. 256. st. 1. i čl. 272. UFEU-a) (t. 41., 42.)

2. Sudski postupak – Pokretanje postupka pred Općim sudom na temelju arbitražne klauzule – Određivanje prava koje se primjenjuje na ugovor (čl. 272 i 340. st. 1 UFEU-a) (t. 52.-54.)

3. Proračun Europske unije – Financijska potpora Unije – Obveza korisnika da poštuje uvjete dodjele potpora – Postupak koji je Komisija pokrenula radi povrata isplaćenih predujmova – Naplata Unijinih potraživanja prema trećim osobama – Normativna nepreciznost – Nepostojanje ugovornog pojašnjenja – Postojanje razumnog roka – Kriteriji za ocjenu (čl. 272. UFEU-a; Uredba Vijeća br. 1605/2002; Uredba Komisije br. 2342/2002) (t. 66 -69., 72., 73., 76., 80.)

4. Proračun Europske unije – Financijska potpora Unije – Obveza korisnika da poštuje uvjete dodjele potpora – Opravdanje nastalih troškova – Postupak koji je Komisija pokrenula radi povrata isplaćenih predujmova – Raspodjela tereta dokazivanja (čl. 272. UFEU-a; Odluka Europskog parlamenta i Vijeća br. 1982/2006) (t. 121.-125.)

5. Proračun Europske unije – Financijska potpora Unije – Obveza korisnika da poštuje uvjete dodjele potpora – Financiranje koje se odnosi samo na stvarno nastale troškove – Dokazivanje stvarnosti prijavljenih troškova – Nepostojanje – Neprihvatljivi troškovi (čl. 317. UFEU-a) (t. 137., 162., 193., 197.)

6. Sudski postupak – Akt kojim se pokreće postupak – Formalni zahtjevi – Sažeti prikaz iznesenih razloga – Razlog koji nije poduprt preciznim argumentima – Nedopuštenost (Statut Suda, čl. 21. st. 1. i čl. 53. st.1.; Poslovnik Općeg suda, čl. 76. t. (d)) (t. 199.)

7. Sudski postupak – Mjere izvođenja dokaza – Vještačenje – Diskrecijska ovlast Općeg suda (Poslovnik Općeg suda, čl. 88. i čl. 91. t. (e)) (t. 234.).

Predmet

S jedne strane, zahtjev na temelju članka 272. UFEU-a i kojim se traži utvrđenje da su troškovi koje je tužitelj prijavio u okviru ugovora o dodjeli bespovratnih sredstava br. 215952 vezano za provedbu projekta „A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases”, sklopljenog u okviru Sedmog okvirnog programa za istraživanja, tehnološki razvoj i demonstracijske aktivnosti (2007. – 2013.), bili prihvatljivi i da je Komisijin zahtjev za povrat iznosa od 481835,56 i od 29694,10 eura, na temelju navedenog ugovora o dodjeli bespovratnih sredstava, povreda njezinih ugovornih obveza i, s druge strane, protuzahtjev da se tužitelju naloži plaćanje iznosa od 481835,56 eura, uvećanog za kamate.

Izreka

1. Tužba se odbija.

2. Društvu Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon nalaže se da Europskoj komisiji, na ime neprihvatljivih troškova, isplati iznos od 481835,56 eura, uvećan za zatezne kamate po stopi od 3,5 % računajući od 26. veljače 2018.

3. Društvu Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon nalaže se da Komisiji, na ime paušalne naknade, isplati iznos od 29694,10 eura, uvećan za zatezne kamate po stopi od 3,5 % računajući od 26. veljače 2018.